প্রসঙ্গত, কাজী এনায়েত উল্লাহর নেতৃত্বাধীন অল ইউরোপিয়ান বাংলাদেশ এসোসিয়েশনের (আয়েবা) ব্যবস্থাপনায় ২০১৬ সালের নভেম্বরে মালয়েশিয়ার কুয়ালালাপুরে অনুষ্ঠিত ‘প্রবাসী বিশ্বসম্মেলন’ ১ম বাংলাদেশ গ্লোবাল সামিট সর্বাত্মক সফল ও সার্থক করতে গুরুত্বপূর্ণ ভূমিকা ছিল সিঙ্গাপুর থেকে। তারই ধারাবাহিকতায় ২০১৯ সালের এপ্রিলে ফ্রান্সের প্যারিসে অনুষ্ঠিতব্য ‘মেগা-ইভেন্ট’ বাংলাদেশ ইনভেস্টমেন্ট সামিট শতভাগ ফলপ্রসু করতে সিঙ্গাপুরের বাংলাদেশ কমিউনিটি ইতোমধ্যে কাজ শুরু করেছে বলে জানানো হয় সভায়। ডব্লিউবিও প্রেসিডেন্ট বলেন, সারা বিশ্বের প্রবাসীরা তাদের জ্ঞান, মেধা, যোগ্যতা, অভিজ্ঞতা ও অর্থ বিনিয়োগ করলে সিঙ্গাপুরের মতোই উন্নত দেশে পরিণত হবে আমাদের বাংলাদেশ।